अगर आपकी गर्लफ्रेंड लगातार आपके लुक, आपके बर्ताव और आपकी चारित्रिक कमियों/विशेषताओं पर ताना कसती रहती है, तो इस बात की संभावना बनी रहती है कि शादी के बाद भी वह अपनी इस आदत को नहीं छोड़ेगी। इसके अलावा कुछ पार्टनर आपसे बात-बात पर नाराज हो जाते हैं, और कई दिन तक बात-चीत बंद कर देते हैं। एक अच्‍छा साथी आपको उसी रूप में पसंद करता है जैसे आप हैं। अगर उसकी आपकी कोई आदत, जो बुरी नहीं है, बदलने की कोशिश अब आपको परेशान करने लगी है, तो आपको अपने फैसले पर फिर से विचार करने की जरूरत है। शादी के बाद इस तरह की समस्‍याओं में इजाफा होते ही देखा गया है।